### Resume

Slagteriet Danepork A/S har anmodet om en lokalplan, der giver mulighed for udvidelse af virksomheden. Lokalplanen giver mulighed for bygninger til lager og forarbejdningsanlæg i forlængelse af den eksisterende produktion. Området, hvor der ønskes opført bebyggelse mv., ligger vest og nord for det eksisterende slagteri og er i dag landbrugsjord i landzone. Der er derfor udarbejdet en ny lokalplan og tillæg til kommuneplanen.

Lokalplanen og tillæg med tilhørende miljørapport har været i høring fra 20. december 2021 til 14. februar 2022. Der er ikke indkommet indsigelser.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på møde 9. marts 2021, pkt. nr. 65, at igangsætte udarbejdelse af lokalplan nr. 1345 og tillæg nr. 4.

Tillægget har været i fordebat fra den 20. august 2021 til den 3. september 2021.

Byrådet besluttede på møde 15. december 2021, pkt. nr. 253, at sende lokalplanen og tillægget med tilhørende miljøvurdering i offentlig høring.

Lokalplanen og tillægget med tilhørende miljøvurdering har været i offentlig høring fra 20. december 2021 til 14. februar 2022.

Indsigelser/bemærkninger og ændringer af lokalplanen

Der er ikke indkommet indsigelser i høringsperioden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1345 og tillæg nr. 4 til [adresse] 2021-2031 vedtages endeligt, og |
| at | den sammenfattende redegørelse af miljøvurderingen godkendes endeligt. |

### Beslutning

Anbefalet.